3 Kakabsatko, masapul a saan nga adu kadakayo ti agbalin a mannursuro, ta ammoyo a nadagdagsento* ti pannakaukomtayo.+2 Ta mamin-adu a maitibkoltayo* amin.+ No adda asinoman a saan a maitibkol iti sao, perpekto dayta a tao, ta makontrolna ti intero a bagina.3 No ikkantayo iti rienda ti ngiwat dagiti kabalio tapno agtulnogda kadatayo, maiturongtayo met ti intero a bagida.4 Kitaenyo met dagiti barko: Uray no nagdadakkelda ken idurduron dagiti napigsa nga angin, maiturong dagita babaen ti nakabasbassit a timon iti kayat a pangiturongan ti tao a mangkonkontrol iti dayta.5 Kasta met, ti dila ket bassit a paset ti bagi, ngem kabaelanna ti agpangas iti kasta unay. Kitaenyo no kasano nga uramen ti bassit nga apuy ti nalawa a kabakiran!6 Ti dila ket maysa nga apuy.+ Iti amin a paset ti bagitayo, ti dila ti napno iti kinadakes, ta rugitanna ti intero a bagi+ ken uramenna ti intero a panagbiag,* a rubroban dayta ti Gehenna.*7 Ta mapaamo ken napaamon ti tao ti tunggal kita ti atap nga animal ken billit ken reptilia* ken parsua iti baybay.8 Ngem awan ti tao a makapaamo iti dila. Nasukir ken makadangran dayta, napno iti makapapatay a sabidong.+9 Us-usarentayo dayta a mangidaydayaw ken Jehova,* ti Ama, ngem us-usarentayo met a mangilunod kadagiti tattao a naparsua a “kaladladawan ti Dios.”+10 Rummuar ti bendision ken lunod iti isu met laeng a ngiwat.Kakabsatko, saan nga umiso daytoy a mapaspasamak.+11 Mangpataud kadi ti ubbog iti nasam-it ken napait a danum?12 Kakabsatko, agbunga kadi ti kayo a higos iti olibo, wenno agbunga kadi ti puon ti ubas iti higos?+ Uray ti naapgad a danum saan met a makapataud iti nasam-it a danum.13 Asino ti masirib ken mannakaawat kadakayo? Ipakitana koma babaen ti nasayaat a kababalinna dagiti aramid a napakuyogan iti kinaalumamay a resulta ti sirib.14 Ngem no adda iti pusoyo ti nakaro nga imon+ ken pannakiriri,*+ dikay agpangas+ ken agulbod maibusor iti kinapudno.15 Saan a daytoy ti sirib manipud ngato, no di ket nailubongan,+ inaanimal, dinedemonio.16 Ta ti imon ken panagririri* ket mangpataud iti gulo ken tunggal dakes a banag.+17 Ngem ti sirib manipud ngato ket umuna iti amin, nadalus,+ kalpasanna, mannakikappia,+ nainkalintegan,+ nakasagana nga agtulnog, napno iti asi ken nasayaat nga ar-aramid,+ awan pabpaboranna,+ saan nga agpampammarang.+18 Kanayonanna, maimula ti bunga ti kinalinteg iti natalna a kasasaad+ para* kadagiti makikapkappia.+
ilo_Latn